CELEX: 62016CN0344
Language: el
Date: 2016-06-21 00:00:00
Title: Υπόθεση C-344/16: Αίτηση προδικαστικής απόφασης την οποία υπέβαλε το Bundesgerichtshof (Γερμανία) στις 21 Ιουνίου 2016 — Die Länderbahn GmbH DLB κατά DB Station & Service AG

21.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 428/2
            
         Αίτηση προδικαστικής απόφασης την οποία υπέβαλε το Bundesgerichtshof (Γερμανία) στις 21 Ιουνίου 2016 — Die Länderbahn GmbH DLB κατά DB Station & Service AG
   (Υπόθεση C-344/16)
   (2016/C 428/03)
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Ενάγουσα: Die Länderbahn GmbH DLB
   
      Εναγομένη: DB Station & Service AG
   
      Προδικαστικά ερωτήματα
   
   
               1.
            
            
               Είναι σύμφωνη με τις διατάξεις της οδηγίας (1), σχετικά με τη διαχειριστική ανεξαρτησία (άρθρο 4, παράγραφοι 1, 4 και 5), τις αρχές χρέωσης (άρθρα 7 έως 12) και τα καθήκοντα του ρυθμιστικού φορέα (άρθρο 30), εθνική διάταξη που προβλέπει ότι ο χρήστης σιδηροδρομικής υποδομής, ο οποίος είτε ενάγεται από τον διαχειριστή σιδηροδρομικής υποδομής ενώπιον πολιτικού δικαστηρίου με αίτημα την καταβολή τελών χρήσης είτε ζητεί ο ίδιος ενώπιον τέτοιου δικαστηρίου την επιστροφή ήδη καταβληθέντων τελών χρήσης, μπορεί να προβάλει τον ισχυρισμό ότι το τέλος το οποίο χρεώνει ο διαχειριστής της υποδομής δεν είναι δίκαιο;
            
         
               2.
            
            
               Σε περίπτωση καταφατικής απάντησης στο πρώτο ερώτημα, είναι σύμφωνη με τις προαναφερθείσες διατάξεις της οδηγίας εθνική διάταξη που προβλέπει ότι το δικαστήριο έχει την εξουσία και την υποχρέωση να ορίσει, με απόφαση του, το ύψος του οφειλόμενου τέλους, εφόσον κρίνει ότι το τέλος το οποίο χρεώνει ο διαχειριστής δεν είναι δίκαιο;
            
         
      (1)  Οδηγία 2001/14/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφαλείας (ΕΕ L 75, σ. 29).